Az Európai Parlament és a Tanács 1267/2003/EK rendelete
(2003. június 16.)
a nemzeti számlák fő aggregátumaira vonatkozó adattovábbítás határideje, a nemzeti számlák fő aggregátumai továbbítására vonatkozó eltérések, valamint a foglalkoztatási adatok ledolgozott órákban történő továbbítása tekintetében a 2223/96/EK tanácsi rendelet módosításáról
(EGT vonatkozású szöveg)
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Közösséget létrehozó szerződésre, és különösen annak 285. cikkére,
tekintettel a Bizottság javaslatára [1],
tekintettel az Európai Központi Bank véleményére [2],
a Szerződés 251. cikkében megállapított eljárásnak megfelelően [3];
mivel:
(1) A Közösségben a nemzeti és regionális számlák európai rendszeréről szóló, 1996. június 25-i 2223/96/EK tanácsi rendelet [4] tartalmazza a tagállamok nemzeti számláinak összeállítására vonatkozó közös szabályok, fogalommeghatározások, osztályozások és számviteli szabályok referenciakeretét a Közösség statisztikai követelményei számára, hogy a tagállamok között összehasonlítható eredményeket lehessen nyerni.
(2) A Monetáris Bizottság Ecofin Tanács által 1999. január 18-án jóváhagyott, a Gazdasági és Monetáris Unió (EMU) statisztikai követelményeiről szóló jelentése hangsúlyozta, hogy az EMU és a belső piac helyes működéséhez kiemelt fontosságú a gazdaságpolitika hatékony nyomon követése és koordinálása; ehhez olyan átfogó statisztikai információs rendszerre van szükség, amely biztosítja a politikusok számára a döntéseikhez szükséges adatokat. A jelentés kiemelte továbbá annak fontosságát, hogy az ilyen adatok a Közösség és annak különösen az euro-övezetbe tartozó tagállamai számára rendelkezésre álljanak.
(3) A jelentés aláhúzta, hogy a munkaerő-piacok országokon átnyúló összehasonlítása az EMU-ban több figyelmet igényel.
(4) Annak érdekében, hogy az euro-övezetre negyedéves statisztikákat lehessen összeállítani, a nemzeti számlák fő aggregátumaira vonatkozó adatszolgáltatás határidejét 70 napra kell csökkenteni.
(5) Meg kell szüntetni a tagállamoknak nyújtott negyedéves és éves eltéréseket, amelyek akadályozzák a nemzeti számlák fő aggregátumainak az euro-övezetre és a Közösségre vonatkozó összeállítását.
(6) Az Ecofin Tanács által 2000. szeptember 29-én elfogadott, a Gazdasági és Monetáris Unió statisztikai követelményeire vonatkozó cselekvési terv azonosítja a nemzeti számlák foglalkoztatási adatainak "ledolgozott munkaórák" mértékegységben történő továbbításának elsőbbségét.
(7) A statisztikai programbizottsággal (SPC), illetve a monetáris, pénzügyi és fizetésimérleg-statisztikák bizottságával (CMFB) konzultációk folytak a 89/382/EGK, Euratom tanácsi határozat [5], 3. cikkének, illetve a 91/115/EGK tanácsi határozatnak [6] megfelelően,
ELFOGADTA EZT A RENDELETET:
1. cikk
A 2223/96/EK rendelet B. melléklete a következőképpen módosul:
(1) A "Nemzeti számlák adatszolgáltatási programja" cím utáni szöveg a következőképpen módosul:
a) A "Táblák áttekintése" szövegének helyébe az I. mellékletben lévő szöveg lép.
b) Az 1. táblázat "Fő aggregátumok - negyedéves és éves feladat" szövegének helyébe a II. mellékletben lévő szöveg lép.
(2) A "az "ESA 95" kérdőív keretében szolgáltatandó táblákra vonatkozó eltérések országonként" cím utáni szöveg helyére a III. mellékletben lévő szöveg lép.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 2003. június 16-án.